CELEX: 62016CN0344
Language: bg
Date: 2016-06-21 00:00:00
Title: Дело C-344/16: Преюдициално запитване от Bundesgerichtshof (Германия), постъпило на 21 юни 2016 г. — Die Länderbahn GmbH DLB/DB Station & Service AG

21.11.2016   
            
            
               BG
            
            
               Официален вестник на Европейския съюз
            
            
               C 428/2
            
         Преюдициално запитване от Bundesgerichtshof (Германия), постъпило на 21 юни 2016 г. — Die Länderbahn GmbH DLB/DB Station & Service AG
   (Дело C-344/16)
   (2016/C 428/03)
   Език на производството: немски
   
      Запитваща юрисдикция
   
   Bundesgerichtshof
   
      Страни в главното производство
   
   
      Жалбоподател: Die Länderbahn GmbH DLB
   
      Ответник: DB Station & Service AG
   
      Преюдициални въпроси
   
   
               1)
            
            
               Съвместима ли е с разпоредбите на Директивата (1) относно независимостта на управлението на предприятието за инфраструктура (член 4, параграфи 1, 4 и 5), относно принципите за определяне на таксите (членове 7—12) и относно задачите на регулиращия орган (член 30), национална разпоредба, според която потребителят на съоръжение от железопътната инфраструктура, срещу когото управителят на инфраструктурата предявява иск пред граждански съд за плащане на такса за ползване, или който претендира възстановяването на платена такса за ползване, може да твърди, че определената от управителя на инфраструктурата такса не отговаря на справедливостта?
            
         
               2)
            
            
               Ако отговорът на първия въпрос е утвърдителен: съвместима ли е с посочените разпоредби от Директивата национална разпоредба, според която съдът има правото и задължението, когато стигне до извода, че определената такса не е справедлива, да определи с решение размера на дължимата вместо нея такса?
            
         
      (1)  Директива 2001/14/ЕО на Европейския парламент и на Съвета от 26 февруари 2001 година за разпределяне капацитета на железопътната инфраструктура и събиране на такси за ползване на железопътна инфраструктура и за сертифициране за безопасност (ОВ L 75, стр. 29; Специално издание на български език, 2007 г., глава 7, том 8, стр. 66).